
A meg nem újuló energiaforrások kitermelhetőségének lehetőségei és ennek gazdasági vetületei a Makói kistérségben

A dolgozat a következő célkitűzéseket tartalmazza, és amelyekre keresi a választ:
A nem megújuló energia hazai kitermelési lehetőségeinek vizsgálata.
A Makói kistérségben végzett feltárások bemutatása.
Ökológiai és gazdaságossági következtetések levonása a nem megújuló energia használatával kapcsolatban.
A gazdasági válságok által terhelt világ, fokozódó energiaigénye csakis a megújuló erőforrások használatának növelésével és a meg nem újuló erőforrások felhasználásának gazdaságosabbá tételével érhető el. A nem megújuló erőforrások kitermelése mára egyre nehezebb, egyre költségesebb és egyre több energiafelhasználást igényel. A világ energia éhségének következtében egyre inkább újabb és újabb kőolaj és földgázmezők feltárására és használatára van szükség. Jelenleg az Európai Unió gazdasági fejlődésének is gátja a nagymértékű kiszolgáltatottság az energia ellátás területén. A rendkívül drága EU-s energia import rontja az Európai Unió-s termékek versenypozícióit. Magyarország energiahelyzete rendkívül kiszolgáltatott. minden újabb magyar feltáró hely, amely csökkenti az ország import függőségét újabb és újabb gazdasági sikerek záloga. Ilyen kecsegtető lehetőségként kínálkozott a Makó térségi gázkincs kitermelése. A többéves rendkívül drága kutatási és feltárási munka nem járt sikerrel. Ebben a dolgozatban ennek okait kívántam megfogalmazni. Kutatási módszereim közül a legfontosabb az olaj kitermelést végző Falcon TXM cég vezetőjével folytatott nem hagyományos interjú volt. A cég által közölhetett szűk adatbázis valamint szakirodalmi kutatásaim eredményeképpen megállapítottam, hogy a tetemes gázkincs megléte ellenére a makói kitermelés jelenleg nem aktuális. A nehézségek okaiként kettőt ismerünk, az első a kitermelés technikai nehézségei, azaz a nagy mélység, a magas nyomás, a nagy hőmérséklet és a kőzetbe zárt gázkincs kinyerésének technológiai hiánya miatt. A második a jelenlegi kitermelés fenti nehézségeiből levezethető nagy EROEI értéke és ennek gazdasági vonzatai. Tehát a kinyert és befektetett energia nagyságának, nem megfelelő aránya. Reménykedhetünk abban, hogy a közeljövőben rendelkezésre fognak állni azok a technológiai megoldások, amelyek segítségével a makói gázkincs nem az a kincs, ami nincs.



